ร้านนี้อยู่ตรงหาดแหลมสิงห์ค่ะ ร้านบรรยากาศดี ติดริมทะเลเลยค่ะ ตอนทานอาหารเราก้อไปนั่งรับลมทะเลได้เลย
มาร้านนี้เพราะเห็นว่าผู้ว่าและวงในแนะนำ แถมช่วงนี้มีส่วนลดอีก 10% ด้วย 
สั่งมาหลายอย่างมาก ทะเลทั้งนั้น ร้านเค้าทำหน้าตาอาหารได้น่าทานทุกอย่างเลยค่ะ

- น้ำพริกไข่ปู 250฿ เมนูแนะนำจากผู้ว่าค่ะ อร่อยค่ะ จัดจานมาสวยงาม

- ปูนิ่มทอดกระเทียม 200฿ เมนูแนะนำจากผู้ว่าอีกเช่นกันค่ะ ชอบตรงให้กระเทียมมาแบบเยอะมาก รสชาติดี สมกะที่คุยค่ะ 555

- กรรเชียงปู 450฿ ปูหวานดี แต่ก้ามมันเล็กไปหน่อยค่ะ น่าจะชิ้นตู้มๆ กว่านี้ แต่ให้ผ่านนะ

- ไข่เจียวหอยนางรม 100฿ ให้หอยมาเยอะพอควรค่ะ สมราคา

- ทอดมันปลาอินทรีย์ 150฿ ไม่แน่ใจราคานะคะ แต่หนึบหนับดีค่ะ ชอบๆ 

- ข้าวผัดปู จานเล็ก จำราคาไม่ได้ค่ะ ผัดได้ร่วนดี ไม่แฉะ ใช้ได้ค่ะ 

สั่งหลายอย่างมากๆ รวมส่วนลดแล้วจ่ายไป 1200฿ ถือว่าไม่แพงค่ะ อาจจะแพงกว่าร้านเจ๊ต้อม ร้านน้องโค้กที่อยู่ติดกันหน่อยนึง แต่รับได้ค่ะกะคุณภาพและบริการ